**Obaveštenje o sprovođenju postupka sertifikacije sistema menadžmenta bezbednošću hrane u skladu sa zahtevima standarda (SRPS) ISO 22003-1:2022**

**01.02.2024**

Dana 07.06.2022. Međunarodna organizacija za standardizaciju (ISO) objavila je standard ISO 22003-1:2022., a 30.11.2022. godine Institut za standardizaciju Srbije objavio srpski standard SRPS ISO 22003-1:2022 Bezbednost hrane – Deo 1: Zahtevi za tela koja obavljaju proveru i sertifikaciju sistema menadžmenta bezbednošću hrane.

Standard (SRPS) ISO 22003-1:2022 zamenjuje tehničku specifikaciju ISO/TS 22003:2013 (SRPS ISO/TS 22003:2015), koja je istovremeno povučena, ali ostaje na snazi do kraja prelaznog perioda.

Standard (SRPS) ISO 22003-1:2022 zamenjuje tehničku specifikaciju ISO/TS 22003:2013 (SRPS ISO/TS 22003:2015), koja je istovremeno povučena, ali ostaje na snazi do kraja prelaznog perioda.

Obzirom da je WRG Europe d.o.o. akreditovan od strane Akreditacionog tela Srbije (ATS) prema zahtevima standarda SRPS ISO/IEC 17021-1:2015 i tehničke specifikacije SRPS ISO/TS 22003:2015, WRG Europe d.o.o. je u obavezi da sprovođenje aktivnosti sertifikacije sistema menadžmenta bezbednošći hrane usaglasi sa zahtevima standarda SRPS ISO 22003-1:2022.

Imajući u vidu namenu standarda (SRPS) ISO 22003-1:2022, izmene koje je standard doneo, odnose se na sertifikaciona tela, a iste će se jednim delom reflektovati na sertifikovane organizacije.

Uticaj izmena na sertifikovane organizacije

Sprovođenje postupka sertifikacije u skladu sa zahtevima standarda (SRPS) ISO 22003-1:2022 može kod sertifikovanih organizacija rezultovati:

• Potrebom za izmenom sertifikata radi usklađivanja sa novom klasifikacijom kategorija/potkategorija u lancu hrane *(aktivnost sertifikacionog tela)*
• Promenom vremena provere *(aktivnost sertifikacionog tela)*
• Promenom uzorkovanja u slučaju višelokacijskih organizacija *(aktivnost sertifikacionog tela)*
• Usklađivanjem pozivanja na sertifikaciju i korišćenja znaka sertifikacije *(aktivnost sertifikovane organizacije)*

*To usklađivanje podrazumeva da sertifikovane organizacije ne smeju da koriste znak sertifikacije na proizvodu ili ambalaži proizvoda (kako na primarnoj ambalaži-koja sadrži proizvod tako i na bilo kojoj spoljašnjoj ili sekundarnoj ambalaži) i ne smeju da koriste bilo koje izjave na ambalaži proizvoda (primarnoj ili sekundarnoj) koje se odnose na to da organizacija ima sertifikovan FSMS.)*

Prethodna pitanja će biti regulisana ugovorom/aneksom ugovora i / ili pravilima WRG Europe d.o.o.-a.

Prelazni (tranzicioni) period

Međunarodna organizacija za akreditaciju (IAF) je 30.08.2023. godine objavila obavezujući dokument IAF MD 27:2023 Transition Requirements for ISO 22003-1:2022 u kojem su definisani zahtevi i krajnji rokovi za sprovođenje aktivnosti prelaska kako za sertifikaciona tako i za akreditaciona tela.

Shodno propisanom u dokumentu IAF MD 27:2023 WRG Europe d.o.o. je utvrdio rokove za sprovođenje sertifikacije u skladu sa SRPS ISO 22003-1:2022 kod svojih klijenata.

Krajnji rok do kada će WRG Europe d.o.o. preći na sertifikaciju svih klijenata prema (SRPS) ISO 22003-1:2022 je 31.12.2024.

Nadzorne provere i resertifikacije

Od 01.03.2024. godine WRG Europe d.o.o. će sve nadzorne provere i resertifikacije realizovati u skladu sa (SRPS) ISO 22003-1:2022.

U slučaju da do gore navedenog datuma WRG Europe d.o.o. ne završi postupak prelaska na akreditaciju prema (SRPS) ISO 22003-1:2022 nadzorne provere i resertifikacije će biti sprovedene istovremeno i saglasno sa zahtevima tehničke specifikacije SRPS ISO/TS 22003:2015. Nakon dobijanja odluke o prelasku na akreditaciju prema (SRPS) ISO 22003-1:2022, WRG Europe d.o.o. će, tamo gde je potrebno, sertifikate koji su nastali u postupcima sertifikacije sprovedenim u skladu sa zahtevima (SRPS) ISO 22003-1:2022 izdati sa simbolom akreditacije.

Nakon dobijanja akreditacije prema (SRPS) ISO 22003-1:2022 WRG Europe d.o.o. će sve sertifikacije sistema menadžmenta bezbednošću hrane sprovoditi isključivo prema (SRPS) ISO 22003-1:2022.

Početne sertifikacije

WRG Europe d.o.o. će početne sertifikacije u skladu sa zahtevima ISO/TS 22003:2013 (SRPS ISO/TS 22003:2015) sprovoditi najkasnije do dobijanja akreditacije prema (SRPS) ISO 22003-1:2022. ili do 30.06.2024. godine. U tom periodu WRG Europe d.o.o. će istovremeno sprovoditi sertifikacije i saglasno sa zahtevima standarda (SRPS) ISO 22003-1:2022. Nakon dobijanja odluke o prelasku na akreditaciju prema (SRPS) ISO 22003-1:2022, WRG Europe d.o.o. će, tamo gde je potrebno, sertifikate koji su nastali u postupcima sertifikacije sprovedenim u skladu sa zahtevima (SRPS) ISO 22003-1:2022 izdati sa simbolom akreditacije.

Nakon dobijanja akreditacije prema (SRPS) ISO 22003-1:2022 ili od 30.06.2024. godine WRG Europe d.o.o. će sprovoditi početne sertifikacije isključivo u skladu sa (SRPS) ISO 22003-1:2022.